text: I næste uge har tyveknægte travlt
  09 oktober 2013 kl. 18.01
  Hvis du skal på efterårsferie, så pas på dine værdier, advarer politiet.
  Sydøstjyllands Politi vil morgen og overmorgen uddele pjecer i politikredsens større byer.
  Indledningen i teksten lyder således:
  ?Skal du på efterårsferie? Kriminaliteten er faldende ? men niveauet for indbrudskriminaliteten i beboelser er desværre stadigt for højt. Skal vi afgørende gøre noget ved dét og nedbringe antallet af indbrud ? så skal borgere og politi hjælpes ad?.
  Politiet opfordrer til følgende:
  Tag ansvar for sikring af din bolig.
  Vær en god nabo, der holder øje og hjælper med, at ferietomme boliger ser beboede ud.
  Vær en opmærksom borger, der adviserer politiet, når man ser noget, der kunne være mistænkeligt.
  Derudover giver politiet følgende råd, som du kan se nedenunder:
   
  Døre og vinduer skal være forsvarligt lukkede og låste, når du forlader dit hjem.Prøv at se dit hjem med tyvens øjne – hvor let ville det være at komme ind?Tænk på, hvad tyven kan se gennem dine vinduer. Sæt de værdifulde ting, så de ikke er synlige udefra.Lås værktøj og haveredskaber inde, så tyven ikke kan bruge det til indbrud. Er stigen udenfor, så lås den fast.En høj hæk eller plankeværk kan betyde arbejdsro for tyven. Overvej om du kan forbedre synligheden udefra.Opsæt bevægelsessensorer, der tænder lys udenfor boligen, når nogen nærmer sig.Tænd lyset i et par værelser, når du forlader hjemmet om aftenen, og brug automatiske tænd-/sluk-ure, når du er bortrejst.Lad en radio være tændt, når du er ude.Lad ikke belysningen udendørs være tændt alene, fordi det er meget tydeligt, at boligen er tom, når det er mørkt indenfor.Undgå at fortælle på internettet, telefonsvarer eller lignende, at du er bortrejst.Der må gerne være lidt uorden i haven, så det ser ud som om, der er nogen hjemme. Lad fx haveslangen eller trillebøren stå fremme.Lav nogle gode aftaler med din nabo om, at I holder øje med hinandens boliger.De gode råd til naboen:Smid en affaldspose i din bortrejste nabos skraldespand.Tag avisen og posten ind.Flyt lidt rundt på de ting, naboen har ladet ligge fremme for at give indtryk af at boligen er beboet.Parker eventuelt din ene bil i naboens indkørsel.Hold øje.De gode råd til den opmærksomme borger:Læg mærke til det, der er anderledes eller stikker lidt ud fra normalbilledet i dit nabolag eller i situationen.Hvad laver den fyr med sportstasken eller rygsækken, som jeg aldrig har set her før? Hvad laver fyren på cyklen her på vores villavej?Hvorfor holder den bil dér?Hvorfor omlades der varer fra én bil til en anden på en rasteplads?Det var da et underligt tidspunkt, at….Ring til politiet på 114 og lad os vurdere, om vi skal afsted.Måske man kan tage et billede med sin mobiltelefon – hvis situationen er til det?
  
  